અરવલ્લી જીલ્લાના મુખ્યમાર્ગો અને અંતરિયાળ વિસ્તારોમાં ઓવરલોડ વાહનો અને ખાનગી વાહન ચાલકો બેફામ વાહનો હંકારતા રવિવારે ત્રણ નાના-મોટા અકસ્માતની હારમાળા સર્જાઈ હતી મોડાસાના આલમપુર નજીક મુસાફરો ભરી પસાર થતી રિક્ષાને સામે થી આવતા ટ્રકના ચાલકે પુરઝડપે ટ્રક હંકારી રિક્ષાને ટક્કર મારતા રિક્ષામાં બેઠેલા ૧) રણછોડભાઈ ભુરાભાઇ બામણીયા(મેઘરજ) ,૨) સબુરભાઈ ફનાભાઇ વાદી(ભરમપુરી),૩)માધાભાઇ ભલાભાઈ પાંડોર(હઠીપુરા),૪)રમણભાઈ રણછોડભાઈ પ્રજાપતિ(રહિયોલ) અને ૫)રૂપાબેન સોમાભાઈ તરાર (રહે,સાકરીયા) ના શરીરે ગંભીર ઈજાઓ પહોંચતા ભારે અફડાતફડી મચી હતી અકસ્માતની ઘટનાના પગલે દોડી આવેલા લોકોએ ૧૦૮ એમ્બ્યુલન્સ ને જાણ કરતા પાયલોટ અને ઈ. એમ. ટી પ્રમોદ ભાઈ ઘટનાસ્થળે દોડી આવી તાબડતોડ ઇજાગ્રસ્તોને મોડાસા સાર્વજનિક હોસ્પિટલ સારવાર અર્થે ખસેડાતા ઇજાગ્રસ્તોનાં પરિવારજનોના ટોળેટોળા સાર્વજનિક હોસ્પિટલ ઉમટ્યા હતા તદઉપરાંત મેઘરજના કાલીયાકુવા નજીક બાઈક સ્લીપ થતા બાઈકચાલક નો પગ તૂટી બાઈક પર લટકી જતા બિહામણા દ્રશ્યો પેદા થતા અરેરાટી વ્યાપી હતી અન્ય એક અકસ્માત મેઘરજના વાવ કંપા નજીક રીક્ષા-બાઈક વચ્ચે અકસ્માત થતા રીક્ષા રોડ સાઈડ ખાડામાં ઉતરી પડતા ૨ વ્યક્તિઓના શરીરે ઈજાઓ પહોંચતા સારવાર અર્થે દવાખાને ખસેડાયા હતા.